Lietuvos regionų partija

Lietuvos regionų partija (iki 2021 m. – Lietuvos socialdemokratų darbo partija) – Lietuvos politinė partija. Savo veikloje deklaruoja besivadovaujanti socialdemokratijos ideologija. Pasisako už regionų ir savivaldybių didesnį savarankiškumą.

 Istorija 

2017 m. rugsėjį, užbaigus Lietuvos socialdemokratų partijos apklausą dėl Lietuvos valstiečių ir žaliųjų sąjungos ir Lietuvos socialdemokratų partijos koalicijos, partijos taryba nusprendė pasitraukti iš koalicijos. Šiam žingsniui nepritarė dauguma (dvylika iš devyniolikos narių) partijos vadovautos Seimo frakcijos narių (be socialdemokratų šiai frakcijai priklausė ir Darbo partijos nariai Valentinas Bukauskas ir Petras Čimbaras). 2017 m. spalio 14 d. Lietuvos socialdemokratų partijos frakcijos nariai, nepritarę koalicijos nutraukimui, buvo pašalinti iš Lietuvos socialdemokratų partijos.

2017 m. spalį Registrų centre buvo užregistruotas juridinio asmens pavadinimas „Lietuvos socialdemokratų darbo partija“https://archive.today/20171026170120/http://www.registrucentras.lt/jar/p/pav.php?p=1&pav=Lietuvos+socialdemokrat%C5%B3&tip=1, o to paties mėnesio pabaigoje Gediminas Kirkilas paskelbė apie naujos politinės partijos kūrimą.

2018 m. kovo 24 d. įvyko partijos steigiamasis suvažiavimas, o balandžio 16 d. partija buvo įregistruota Lietuvos Respublikos teisingumo ministerijojehttp://www.tm.lt/naujienos/pranesimasspaudai/2769 . Nuo 2018 m. vėlyvo pavasario imti steigti partijos skyriai rajonų savivaldybėse.

2021 m. birželio 19 d. partijos pirmininku tapo Jonas Pinskus, o liepos 29 d. partija pakeitė pavadinimą į Lietuvos regionų partija.

2023 m. vykusiame partijos suvažiavime perrinktas pirmininku Jonas Pinskus  savo pavaduotoja, partijos vicepirmininke paskiria savo žmoną Živilę Pinskuvienę. Neinformavusi partijos valdybos ir tarybos ji nutarė 2024 m. vyksiančiuose prezidento rinkimuose remti Mantą Varašką. Tarybos sprendimas priimtas skubotai, apie jį pranešus tik posėdžio metu. Vėliau paaiškėjus realiai situacijai, bendradarbiavimas prezidento rinkimuose buvo nutrauktashttps://www.lrt.lt/naujienos/lietuvoje/2/2176243/mantas-varaska-traukiasi-is-prezidento-rinkimu-tvirtina-kad-regionu-partijos-parama-buvo-apsimestine. 

2024 m. vykusiuose Europos parlamento ir Seimo rinkimuose Lietuvos regionų partija nepateko į parlamentinių partijų sąrašą. J. Pinskus atsistatydino, Ž. Pinskuvienė pasitraukė iš regionų partijos. 2024 m lapkričio 9 d. Lietuvos regionų partijos tarybos posėdyje Jonas Pinskus pašalintas iš partijos.https://www.lrt.lt/naujienos/lietuvoje/2/2410354/pinskuviene-nutrauke-naryste-partijoje-pinskus-pasalintas-minimi-istirpe-pinigai 

2024 m. gruodžio 22 d., Kaune įvyko neeilinis Lietuvos regionų partijos suvažiavimas, kurio metu galutinai patvirtinamas J. Pinskaus atstatydinimas ,  tam priimant atskirąjį nutarimą. Partijos pirmininke išrinkta LRP Kaišiadorių skyriaus pirmininkė, Kaišiadorių rajono savivaldybės tarybos narė Giedrė Pavasarytė.https://regionupartija.lt/naujienos/286-lietuvos-regionu-partija-atsinaujino-isrinkta-nauja-pirmininke

 Pirmininkai 

 Gediminas Kirkilas – 2018–2021 m.
 Jonas Pinskus – 2021–2024 m.
 Giedrė Pavasarytė – nuo 2024 m.

 Šaltiniai 

Kategorija:Lietuvos partijos